ai4bharat/Pralekha huggingface dataset:
प्रधानमंत्री कार्यालय
एससीओ परिषद के सदस्य देशों के प्रमुखों का 20वां सम्मेलन
शंघाई सहयोग संगठन  परिषद के सदस्य देशों के प्रमुखों का 20वां सम्मेलन 10 नवंबर, 2020 को वीडियो कॉन्फ्रेंस के माध्यम से आयोजित किया गया। बैठक की अध्यक्षता रूसी संघ के राष्ट्रपति श्री व्लादिमीर पुतिन ने की। प्रधानमंत्री श्री नरेन्द्र मोदी ने भारतीय प्रतिनिधिमंडल का नेतृत्व किया। एससीओ के अन्य सदस्य देशों के राष्ट्रपति जबकि भारत और पाकिस्तान के प्रधानमंत्री ने अपने-अपने देश का प्रतिनिधित्व किया। इसके अलावा एससीओ सचिवालय के महासचिव, एससीओ क्षेत्रीय आतंक रोधी तंत्र के कार्यकारी निदेशक के साथ-साथ 4 पर्यवेक्षक देशों अफगानिस्तान, बेलारूस, ईरान और मंगोलिया के राष्ट्रपति भी इस बैठक में शामिल हुए।
वर्चुअल माध्यम से यह पहला एससीओ सम्मेलन है और 2017 में भारत के इस गुट के पूर्णकालिक सदस्य बनने के बाद तीसरा सम्मेलन है। एससीओ नेताओं को संबोधित करते हुए प्रधानमंत्री श्री नरेन्द्र मोदी ने कोविड-19 महामारी के चलते उपजी चुनौतियों और विपरीत स्थितियों के बीच इस बैठक को आयोजित करने के लिए राष्ट्रपति व्लादिमीर पुतिन को बधाई दी।
प्रधानमंत्री ने अपने संबोधन में कोविड-19 महामारी के बाद के विश्व में सामाजिक और आर्थिक विषमताओं का मुकाबला करने के लिए तत्काल प्रभाव से बहुपक्षीय सुधार की आवश्यकता को रेखांकित किया। भारत, संयुक्त राष्ट्र सुरक्षा परिषद के अस्थाई सदस्य के रूप में 1 जनवरी, 2021 से वैश्विक प्रशासन व्यवस्था में अपेक्षित बदलाव के लिए ‘बहुपक्षीय सुधार’ की थीम पर अपना ध्यान केंद्रित करेगा।
प्रधानमंत्री ने क्षेत्रीय शांति, सुरक्षा और संपन्नता के प्रति भारत की दृढ़ता को फिर दोहराया और आतंकवाद, हथियारों तथा नशीले पदार्थों की अवैध तस्करी तथा मनी लॉन्ड्रिंग की चुनौतियों उल्लेख किया। उन्होंने कहा कि भारत के बहादुर सैनिक संयुक्त राष्ट्र संघ के लगभग 50 शांति मिशनों में शामिल हो चुके हैं और भारत का दवा उद्योग कोविड-19 के दौरान 150 से अधिक देशों को आवश्यक दवाओं की आपूर्ति कर रहा है।
प्रधानमंत्री ने एससीओ सदस्य देशों वाले क्षेत्र में भारत के मजबूत सांस्कृतिक और ऐतिहासिक संबंधों का रेखांकन किया और अंतरराष्ट्रीय उत्तर-दक्षिण परिवहन कोरिडोर, चाबहार बंदरगाह और अश्गाबात समझौते जैसे क्षेत्र में बेहतर संपर्क के प्रति भारत की मजबूत प्रतिबद्धता दोहराई। उन्होंने सदस्य देशों को आश्वस्त किया कि 2021 में आयोजित होने जा रही एससीओ की 20वीं सालगिरह को भारत का पूरा सहयोग रहेगा, जिसकी थीम होगी ‘एससीओ ईयर ऑफ कल्चर’। साथ ही उन्होंने एससीओ को लेकर भारत में की गई पहलों का भी उल्लेख किया, जिसमें भारत के राष्ट्रीय संग्रहालय द्वारा साझा बौद्ध विरासत पर पहली प्रदर्शनी का आयोजन, अगले वर्ष भारत में एससीओ फूड फेस्टिवल का आयोजन और साहित्यिक प्रयास के क्रम में 10 क्षेत्रीय भाषाओं का रूसी और चीनी भाषा में अनुवाद शामिल है।
प्रधानमंत्री ने एससीओ परिषद की अगली नियमित बैठक, जो कि 30 नवंबर, 2020 को वर्चुअल प्रारूप में होनी है, की मेजबानी के लिए भारत की तैयारी और तत्परता व्यक्त की। भारत ने सदस्य देशों के समक्ष नवाचार और उद्यम के लिए ‘विशिष्ट कार्य समूह’ के गठन और पारंपरिक दवाओं पर एक उप-समूह के गठन का भी प्रस्ताव किया है। प्रधानमंत्री ने महामारी के बाद के विश्व के लिए भारत के विचार “आत्मनिर्भर भारत” के बारे में चर्चा की, जोकि वैश्विक अर्थव्यवस्था और एससीओ देशों की अर्थव्यवस्था को बल देने में अहम भूमिका निभा सकता है।
प्रधानमंत्री ने ताजिकिस्तान गणराज्य के राष्ट्रपति इमोमाली रहमान के अगले वर्ष एससीओ के अध्यक्ष बनने के लिए बधाई दी और भारत की तरफ से पूरे सहयोग का आश्वासन दिया।
रक्षा मंत्रालय
भारतीय नौसेना ने मालाबार नौसैन्य अभ्यास में भाग लिया
भारत की नौसेना अमेरिकी नौसेना , जापान के समुद्री आत्मरक्षा बल  और रॉयल ऑस्ट्रेलियाई नौसेना  के साथ 26 से 29 अगस्त 2021 तक मालाबार अभ्यास 2021 के समुद्री चरण में भाग ले रही है।
समुद्री नौसैन्य अभ्यास की मालाबार श्रृंखला वर्ष 1992 में आईएन-यूएसएन अभ्यास के रूप में शुरू हुई थी। वहीं 2015 में, जापानी समुद्री आत्मरक्षा बल मालाबार अभ्यास में एक स्थायी सदस्य के रूप में शामिल हो गया। वर्ष 2020 के अभ्यास संस्करण में रॉयल ऑस्ट्रेलियाई नौसेना ने भी इसमें हिस्सा लिया। इस वर्ष मालाबार नौसैन्य अभ्यास का 25वां संस्करण है, जिसकी मेजबानी अमेरिकी नौसेना  द्वारा पश्चिमी प्रशांत क्षेत्र में की जा रही है।
भारतीय नौसेना के आईएनएस शिवालिक और आईएनएस कदमत तथा पी8आई गश्ती विमान इस अभ्यास में भाग ले रहे हैं, जिनका नेतृत्व फ्लैग ऑफिसर कमांडिंग ईस्टर्न फ्लीट रियर एडमिरल तरुण सोबती, वीएसएम कर रहे हैं। अमेरिकी नौसेना का प्रतिनिधित्व यूएसएस बैरी, यूएसएनएस रप्पाहनॉक, यूएसएनएस बिग हॉर्न और पी8ए गश्ती विमान के द्वारा किया जाएगा। जापानी समुद्री आत्मरक्षा बल की एक पनडुब्बी और पी1 गश्ती विमान के अलावा जेएस कागा, मुरासामे और शिरानुई इस नौसैन्य अभ्यास में हिस्सा लेंगे, जबकि रॉयल ऑस्ट्रेलियाई नौसेना का प्रतिनिधित्व एचएमएएस वाररामुंगा द्वारा किया जाएगा।
भारतीय नौसेना के पोत गुआम से रवाना हुए जहां उन्होंने 21 से 24 अगस्त 2021 तक ऑपरेशनल टर्न अराउंड में भाग लिया। अभ्यास के इस चरण के दौरान फ्लैग ऑफिसर कमांडिंग-इन-चीफ, पूर्वी नौसेना कमान वाइस एडमिरल एबी सिंह, एवीएसएम, वीएसएम ने अमेरिकी नौसेना में अपने समकक्षों के साथ विचारों का आदान-प्रदान किया।
मालाबार-21 में सतह रोधी, वायु रोधी और पनडुब्बी रोधी युद्ध अभ्यास और अन्य सैन्य व्यूह अभ्यास तथा सामरिक अभ्यास सहित कई जटिल अभ्यास किये जायेंगे। इस नौसैन्य अभ्यास में भाग लेने वाली नौसेनाओं को एक दूसरे की विशेषज्ञता एवं अनुभवों से लाभ प्राप्त करने का अवसर मिलेगा।
कोविड -19 वैश्विक महामारी के दौरान स्वास्थ्य प्रोटोकॉल का पालन करते हुए अभ्यास का संचालन, भाग लेने वाली नौसेनाओं और एक स्वतंत्र, खुले तथा समावेशी हिंद-प्रशांत क्षेत्र के लिए हमारे साझा दृष्टिकोण के बीच तालमेल का प्रमाण है।
निर्वाचन आयोग
स्थगित राज्य सभा चुनाव के लिए मतदान और मतगणना की तिथि
भारत निर्वाचन आयोग ने 25.02.2020 को 17 राज्यों के सदस्यों, जो अप्रैल 2020 में सेवानिवृत्त हो रहे थे, की 55 सीटों को भरने के लिए राज्य सभा चुनावों की घोषणा की थी और इसे दिनांक 06.03.2020 की अधिसूचना संख्या 318/सीएस-मल्टी/2020  द्वारा अधिसूचित किया गया था। 18.03.2020 की नाम वापस लेने की अंतिम तिथि के बाद संबंधित निर्वाचन अधिकारियों ने 10 राज्यों की 37 सीटों की घोषणा की जो निर्विरोध थे। इसके अतिरिक्त, संबंधित निर्वाचन अधिकारियों से प्राप्त रिपोर्टों के अनुसार, आंध्र प्र्रदेश, गुजरात, झारखंड, मध्य प्रदेश, मणिपुर, मेघालय एवं राजस्थान राज्यों की 18 सीटों के लिए द्विवार्षिक चुनावों का आयोजन 26.03.2020  को किया जाना था और जिस तिथि से पहले चुनाव संपन्न किया जाना था, जैसीकि आयोग द्वारा पहले घोषणा की गई थी, दिनांक 06.03.2020 की अधिसूचना के अनुसार वह तिथि 30.03.2020  थी।
जन प्रतिनिधित्व अधिनियम, 1951 की धारा 153 विनिर्दिष्ट करती है कि उन कारणों से जिन्हें निर्वाचन आयोग यथेष्ट समझता है, वह उक्त अधिनियम की धारा 30 या धारा 39 की उप धारा  के तहत उसके द्वारा जारी अधिसूचना में आवश्यक संशोधन करने के द्वारा किसी चुनाव की पूर्णता के लिए समय विस्तारित कर सकता है। इसी के अनुरूप, कोविड-19 के कारण सार्वजनिक स्वास्थ्य आपातकाल की व्याप्त अप्रत्याशितत स्थिति और देश में अन्य प्रतिकूल हालात पर विचार करते हुए, निर्वाचन आयोग ने दिनांक 24.03.2020 के अपने प्रेस नोट के माध्यम से चुनाव को स्थगित कर दिया और उक्त अधिनियम की धारा 153 के प्रावधानों के तहत उक्त चुनाव की अवधि को विस्तारित कर दिया तथा फैसला किया कि उक्त द्विवार्षिक चुनावों एवं मतगणना की नई तिथि की घोषणा भारतीय निर्वाचन आयोग द्वारा व्याप्त स्थिति की समीक्षा करने के बाद की जाएगी। प्रेस नोट में यह भी निर्दिष्ट किया गया कि संबंधित निर्वाचन अधिकारियों द्वारा कथित चुनाव के लिए पहले से ही प्रकाशित चुनाव लड़ने वाले उम्मीदवारों की सूची शेष कार्यकलापों के प्रयोजन के लिए वैध बनी हुई है जैसाकि उक्त अधिसूचना  के तहत अनुशंसित की गई थी।
अब, आयोग ने विस्तार से मामले की समीक्षा की है। राष्ट्रीय आपदा प्रबंधन अधिनियम, 2005 के तहत केंद्रीय गृह सचिव एवं राष्ट्रीय कार्यकारी समिति  के अध्यक्ष द्वारा जारी दिनांक 30.05.2020 के दिशानिर्देशों सहित सभी कारकों पर विचार करते हुए और संबंधित मुख्य निर्वाचन अधिकारियों से प्राप्त इनपुट को ध्यान में रखते हुए, आयोग ने फैसला किया है कि आंध्र प्रदेश , गुजरात , झारखंड , मध्य प्रदेश , मणिपुर , मेघालय  एवं राजस्थान  से 18 सीटों के लिए द्विवार्षिक चुनाव के संबंध में मतदान एवं मतगणना की तिथि निम्नलिखित सारिणी के अनुरूप होगीः
|
|
कार्यक्रम
|
|
तिथि
|
|
मतदान की तिथि
|
|
19 जून, 2020 
|
|
चुनाव के घंटे
|
|
0900 सुबह से 0400 अपराह्न
|
|
मतगणना
|
|
19 जून, 2020 0500सायं
|
|
तिथि जिससे पूर्व चुनाव संपन्न हो जाएगा
|
|
22 जून, 2020 
आयोग ने यह भी फैसला किया है कि मुख्य सचिव यह सुनिश्चित करने के लिए कि चुनाव का आयोजन करने के लिए व्यवस्था करने के दौरान कोविड-19 नियंत्रण उपायों से संबंधित विद्यमान निर्देशों का अनुपालन किया जाए, राज्य से एक वरिष्ठ अधिकारी को तैनात करेंगे।
इसके अतिरिक्त, आयोग ने संबंधित मुख्य निर्वाचन अधिकारी की संबंधित राज्य में चुनाव के लिए पर्यवेक्षक के रूप में नियुक्ति की है।
एसजी/एएम/एसकेजे/डीसी
(Visitor Counter : 633
प्रधानमंत्री कार्यालय
प्रधानमंत्री की जर्मनी संघीय गणराज्य के चांसलर के साथ मुलाक़ात
प्रधानमंत्री श्री नरेन्द्र मोदी ने जी20 शिखर सम्मेलन के अवसर पर 10 सितंबर 2023 को नई दिल्ली में जर्मनी संघीय गणराज्य के चांसलर महामहिम श्री ओलाफ स्कोल्ज़ से मुलाकात की। फरवरी 2023 में भारत की राजकीय यात्रा के बाद, इस वर्ष चांसलर की यह दूसरी भारत यात्रा थी।
चांसलर श्री स्कोल्ज़ ने जी20 अध्यक्षता की सफलता पर प्रधानमंत्री श्री मोदी को बधाई दी। प्रधानमंत्री ने भारत की जी20 अध्यक्षता के दौरान जर्मनी के समर्थन की सराहना की। विभिन्न जी20 बैठकों और कार्यक्रमों में जर्मनी की उच्च स्तरीय भागीदारी रही है।
दोनों राजनेताओं ने अपनी द्विपक्षीय रणनीतिक साझेदारी में प्रगति की भी समीक्षा की। उन्होंने रक्षा, हरित और सतत विकास, महत्वपूर्ण खनिज, कुशल कर्मियों के आवागमन और शिक्षा जैसे क्षेत्रों में सहयोग को और मजबूत करने के तरीकों पर चर्चा की।
राजनेताओं ने आपसी हित के क्षेत्रीय और वैश्विक मुद्दों पर विचारों का आदान-प्रदान किया।
प्रधानमंत्री ने अंतर-सरकारी आयोग के अगले दौर के लिए चांसलर स्कोल्ज़ को अगले साल भारत आने का आमंत्रण दिया।
युवा कार्यक्रम एवं खेल मंत्रालय
श्री अनुराग ठाकुर ने पादुकोण-द्रविड़ सेंटर फॉर स्पोर्ट्स एक्सीलेंस में अत्याधुनिक सुविधाओं का उपयोग करने तथा अंतर्राष्ट्रीय स्तर पर प्रतिस्पर्धा करने के लिए अधिक कौशल विकसित करने का आह्वान किया
केंद्रीय सूचना एवं प्रसारण, युवा कार्यऔर खेल मंत्री श्री अनुराग सिंह ठाकुर ने कहा कि हमें खेल खेलने के लिए सप्ताहांत या छुट्टियों के दिनों का इंतजार नहीं करना चाहिए बल्कि कहीं भी और किसी भी समय खेल शुरू कर देना चाहिए। उन्होंने पादुकोण-द्रविड़ सेंटर फॉर स्पोर्ट्स एक्सीलेंस  में खिलाड़ियों के साथ बातचीत करते हुए कहा कि इस केंद्र की अत्याधुनिक सुविधाओं का उपयोग अंतरराष्ट्रीय स्तर पर प्रतिस्पर्धा के लिए अधिक कौशल विकसित करने के उद्देश्य हेतु किया जाना चाहिए।
पादुकोण-द्रविड़ सेंटर फॉर स्पोर्ट्स एक्सीलेंस  बेंगलुरु में 15 एकड़ में बना एक विश्व स्तरीय एकीकृत खेल परिसर है। इसमें बैडमिंटन, क्रिकेट, फुटबॉल, टेनिस, तैराकी, स्क्वॉश, बास्केटबॉल और निशानेबाजी में अत्याधुनिक सुविधाएं मौजूद हैं। इसका उद्देश्य प्रतिस्पर्धी और मनोविनोद एथलीटों, पेशेवर कोचों, खेल अकादमियों और इच्छुक युवा प्रतिभाओं को उनकी पसंद के खेल में उत्कृष्टता प्राप्त करने के लिए प्रोत्साहित करना है। सीएसईको अभी हाल में भारतीय खेल प्राधिकरण द्वारा बैडमिंटन और तैराकी दोनों के लिए राष्ट्रीय उत्कृष्टता केंद्र के रूप में मान्यता दी गई थी।
सीएसई की अकादमियां खेल संस्कृति के निर्माण और प्रोत्साहन के लिए जमीनी स्तर पर कार्यक्रमों को पूरा करती हैं और साथ-साथ ही भविष्य में अंतरराष्ट्रीय खिलाड़ियों को तैयार करने का लक्ष्यभी निर्धारित करती है। सीएसईनेपहले ही लक्ष्य सेन, श्रीहरि नटराज, अश्विनी पोनप्पा और अपूर्वी चंदेली जैसे भारत के कुछसर्वाधिक प्रतिभाशाली और सफल एथलीटों की मेजबानी की है।
सीएसई देश में कुछ सबसे सफल और प्रसिद्ध खेल अकादमियों का घर है,जो द्रोणाचार्य पुरस्कार विजेता विमल कुमार  और निहार अमीन  सहित कुछ बहुत कुशल प्रशिक्षकों द्वारा संचालित की जा रही हैं।
किसी एथलीट की यात्रा काएक महत्वपूर्ण पहलू वह समर्थन है जिसकी उसे विश्व स्तर पर प्रदर्शन करने के लिए खेल विज्ञानों के माध्यम से जरूरत पड़ती है। सीएसई में, अभिनव बिंद्रा टार्गेटिंग परफॉर्मेंस सेंटर , वेसोमा स्पोर्ट्स मेडिकल सेंटर और समीक्षा साइक्लॉजी हमारे एथलीटों कोग्राहक सेवाएं प्रदान करते हैं जिनमें फिजियोथेरेपी, चोट पुनर्वास, हाइड्रोथेरेपी, जेरियाट्रिक देखभाल, खेल पोषण और खेल मनोविज्ञान शामिल हैं।
एबीटीपीकी स्थापना भारत के एकमात्र व्यक्तिगत ओलंपिक स्वर्ण पदक विजेता, अभिनव बिंद्रा द्वारा की गई थीऔर इसकेंद्र में अभिजात वर्ग के एथलीटों और मनोरंजक उपयोगकर्ताओं दोनों के लिए मूल्यांकन और प्रशिक्षण के लिए अत्याधुनिक उपकरण मौजूद हैं, जिसमें पिलाटे के कमरे और क्रायोथेरेपी कक्ष तक पहुंच भी शामिल है।
यह केन्द्र खेल प्रेमी व्यक्तियों और कॉरपोरेट को खेल सदस्यता भी प्रदान करता है। इसके साथ-साथ उन्हें अपनी पसंद के खेल के साथ, पूरी तरह कार्यात्मक फिटनेस केन्द्र और इसपरिसर के बीचों-बीच स्थित दो मंजिला क्लब हाउस 'द ग्रैंडस्टैंड' तक पहुंच भीउपलब्ध है।
श्री राहुल द्रविड़क्रिकेटर, श्री विवेक कुमारप्रबंध निदेशक, पादुकोण-द्रविड़ सेंटर फॉर स्पोर्ट्स एक्सीलेंस सदस्य और वरिष्ठ अधिकारी भी श्री अनुराग ठाकुर की यात्रा के दौरान उपस्थित थे।
कृषि एवं किसान कल्याण मंत्रालय
केंद्रीय कृषि मंत्री श्री नरेंद्र सिंह तोमर ने मध्य प्रदेश और छत्तीसगढ़ के कृषि विज्ञान केंद्रों की 29वीं क्षेत्रीय कार्यशाला का उद्घाटन किया
केंद्रीय कृषि एवं किसान कल्याण मंत्री श्री नरेन्द्र सिंह तोमर ने आज मध्य प्रदेश और छत्तीसगढ़ के कृषि विज्ञान केन्द्रों  की 29वीं क्षेत्रीय कार्यशाला का उद्घाटन मध्य प्रदेश के मुरैना में किया। इस अवसर पर संबोधित करते हुए श्री तोमर ने कहा कि कृषि का क्षेत्र विशाल और चुनौतीपूर्ण है। यह कोई एंड-टू-एंड टास्क नहीं है बल्कि यह हमेशा पीढ़ी दर पीढ़ी चलने वाला निरंतर कार्य रहेगा। देश में कृषि के विकास में सभी केवीके और कृषि वैज्ञानिकों का योगदान असाधारण रहा है और हमेशा असाधारण रहेगा।
केंद्रीय मंत्री श्री तोमर ने कहा कि प्रधानमंत्री श्री नरेन्द्र मोदी चाहते हैं कि लोग कृषि की ओर आकर्षित हों, इसके लिए वैज्ञानिकों और किसानों के साथ-साथ सभी को प्रोत्साहन दिया गया है। विश्व में हमारे कृषि परिदृश्य की स्थिति अच्छी है। भारत एक कृषि प्रधान देश है और खाद्य उत्पादकता की दृष्टि से हम एक विशेष राष्ट्र हैं। उन्होंने किसानों के हितों की चर्चा करते हुए कहा कि आज किसान पूरी तरह जागरूक हैं। उन्होंने केंद्र सरकार द्वारा किसानों के लिए चलाई जा रही योजनाओं का जिक्र करते हुए कहा कि प्रधानमंत्री फसल बीमा योजना किसानों के लिए किसी वरदान से कम नहीं है, हर किसान को इसका लाभ उठाना चाहिए। पिछले 6 वर्षों में इस योजना के तहत किसानों को 1.24 लाख करोड़ रुपये का मुआवजा दिया गया है।
श्री तोमर ने कहा कि कृषि के क्षेत्र में विभिन्न चुनौतियों का समाधान निकालना हमारे कृषि वैज्ञानिकों का दायित्व है। श्री तोमर ने कहा कि प्रधानमंत्री मोदी के नेतृत्व में हो रही प्रगति के कारण आज दुनिया के कई देश कृषि-खाद्य से जुड़े मुद्दों पर भारत के साथ चर्चा कर रहे हैं। हमारा देश विश्व में कृषि उत्पादन, दुग्ध उत्पादन और खाद्य प्रसंस्करण में अग्रणी रहा है और निरंतर प्रगति कर रहा है।
इस अवसर पर दीनदयाल अनुसंधान संस्थान, चित्रकूट के संगठन मंत्री श्री अभय महाजन, आरवीएस कृषि विश्वविद्यालय, ग्वालियर के कुलपति प्रो. एसके राव, आरएलबीके कृषि विश्वविद्यालय, झांसी के कुलपति प्रो. एके सिंह और आईसीएआर के उप महानिदेशक  डॉ. वी.पी. चहल आदि ने भी अपनी बात रखी। कार्यक्रम में डॉ. वाई.पी. सिंह, डॉ. डी.पी. शर्मा, डॉ. अजय वर्मा, डॉ. एस.एस. तोमर समेत मध्य प्रदेश और छत्तीसगढ़ के 81 केवीके के वरिष्ठ कृषि वैज्ञानिक एवं अन्य अधिकारी उपस्थित थे।
रेल मंत्रालय
रेलवे के खिलाड़ियों के करियर की सुनिश्चित प्रगति के लिए योजना बनाई जा रही है : श्री अश्विनी वैष्णव
रेलवे के खिलाड़ियों तथा कोचों को विशेष नकद पुरस्कारों से सम्मानित किया गया जैसा रेल मंत्री द्वारा टोक्यो ओलंपिक खेल 2020 के समय घोषणा की गई थी
टोक्यो ओलंपिक खेलों में रेलवे के पदक विजेताओं तथा प्रतिभागियों को सम्मानित किया गया
केंद्रीय रेल मंत्री श्री अश्विनी वैष्णव ने कहा है कि रेलवे के खिलाड़ियों के करियर की सुनिश्चित प्रगति के लिए योजना बनाई जा रही है। उन्होंने वरिष्ठ अधिकारियों को 30 अक्टूबर, 2021 तक रेलवे के खिलाड़ियों के करियर की प्रगति का एक प्रारूप तैयार करने का निर्देश दिया।
श्री अश्विनी वैष्णव ने आज जापान के टोक्यो में आयोजित XXXII ओलंपिक 2020 खेलों में भाग लेने वाले भारतीय रेल के 25 पदक विजेता खिलाड़ियों तथा 6 कोचों को सम्मानित करने के लिए रेलवे खेल संवर्धन बोर्ड  द्वारा आयोजित एक समारोह में टोक्यो ओलंपिक के रेलवे के पदक विजेताओं तथा प्रतिभागियों को सम्मानित किया। कार्यक्रम के दौरान रेल बोर्ड के अध्यक्ष एवं सीईओ श्री सुनीत शर्मा तथा रेलवे के अन्य वरिष्ठ अधिकारी उपस्थित थे।
रेल मंत्री ने रेलवे खेल संवर्धन बोर्ड के नियमित नकद पुरस्कारों के अतिरिक्त भारतीय रेल के एथलीटों तथा कोचों को विशेष नकद पुरस्कार दिए जाने की घोषणा की थी। उन्होंने खिलाड़ियों  तथा कोचों  के लिए विशेष नकद पुरस्कारों की घोषणा की थी। भारतीय रेलवे के एथलीटों तथा कोचों को इस अवसर पर कुल 12 करोड़ 97 लाख 50 हजार रुपये की राशि के साथ विशेष नकदी पुरस्कारों से सम्मानित किया गया।
खिलाड़ियों और कोचों के नामों की जानकारी के लिए यहाँ क्लिक करें
इन ओलंपिक खेलों में रेलवे के कुल 25 खिलाड़ी, 6 कोच और 1 फिजियो, 126 सदस्यों वाले भारतीय ओलंपिक दल का हिस्सा थे।
इस्पात मंत्रालय
एनएमडीसी ने साइबर सुरक्षा संबंधी जागरूकता पर वार्ता आयोजित की
राष्ट्रीय खनिक एनएमडीसी ने आज हैदराबाद में अपने प्रधान कार्यालय में साइबर सुरक्षा को लेकर जागरूकता बढ़ाने के विषय पर एक वार्ता आयोजित की। कंपनी राष्ट्रीय साइबर सुरक्षा जागरूकता माह मना रही है। देशभर में साइबर सुरक्षा को लेकर जागरूकता बढ़ाने के उद्देश्य से सार्वजनिक और निजी कंपनियों द्वारा प्रत्येक वर्ष अक्टूबर में साइबर सुरक्षा माह आयोजित किया जाता है।
एनएमडीसी के सीएमडी श्री सुमित देब और निदेशक  श्री अमिताभ मुखर्जी ने एनएमडीसी में एक सुरक्षित साइबर इंफ्रास्ट्रक्चर के निर्माण को प्रोत्साहित किया। एनएमडीसी के पार्टनर  श्री कृष्ण शास्त्री पी. ने मुख्य भाषण दिया।
एनएमडीसी के सीएमडी श्री सुमित देब ने कहा कि भारत सरकार का डिजिटल इंडिया का विजन देश के लोगों और संगठनों को सशक्त बनाना है। इसी विजन के अनुरूप एनएमडीसी डिजिटलीकरण और ऑटोमेशन की ओर अग्रसर है। उन्होंने कहा कि कर्मचारियों और हितधारकों की सुरक्षा करना कंपनी की जिम्मेदारी है, क्योंकि वे डिजिटल दुनिया में सतर्क, जागरूक और सुरक्षित रहकर हमारी सुरक्षा करते हैं।
श्री कृष्ण शास्त्री पी. ने साइबर अपराध के दुष्परिणाम और अगले दौर के संभावित हमलों पर आंकड़े प्रस्तुत किए और व्यक्तियों, संगठनों और देशों में साइबर अनुशासन बनाने की आवश्यकता पर प्रकाश डाला। उन्होंने कहा कि एनएमडीसी अपने डिजिटल इंफ्रास्ट्रक्चर का निर्माण करती है, क्योंकि साइबर सुरक्षा आगे बढ़ने में महत्वपूर्ण भूमिका निभाएगी। कंपनी ने एक मजबूत सूचना सुरक्षा प्रबंधन और शासन प्रणाली स्थापित की है। एनएमडीसी के कर्मचारियों को साइबर सतर्कता कायम करने के साथ-साथ कंपनी और देश के 'फायरवॉल' को मजबूत करना चाहिए।
एनएमडीसी के निदेशक  श्री अमिताभ मुखर्जी ने कहा कि यह कहना मुश्किल है कि हम आज प्रौद्योगिकी के स्वामी हैं या प्रौद्योगिकी के दास हैं, लेकिन तथ्य यह है कि प्रौद्योगिकी यहां स्थायी है। उपयोगकर्ता व्यवहार में बदलाव लाते हुए तकनीक के साथ अपने बर्ताव के बल पर इसका इस्तेमाल कर सकते हैं। चूंकि एनएमडीसी के साइबर योद्धा हमारी रक्षा के लिए दिन-रात काम करते हैं, इसलिए हमें वेब पर भी जिम्मेदारी से व्यवहार करना चाहिए।
एमजी/ एएम/ एसकेएस
(Visitor Counter : 187
रक्षा मंत्रालय
भारतीय तटरक्षक ने उत्तर अंडमान समुद्र एवं निकटवर्ती पूर्व-मध्य बंगाल की खाड़ी में कम दबाव का क्षेत्र बनने की प्रबल संभावना को देखते हुए पूर्वी तट पर विस्तृत पूर्वोपाय शुरू किए
आईएमडी के पूर्वानुमान के अनुसार, दिनांक 22 मई 2021 के आसपास उत्तरी अंडमान सागर और उसके निकटवर्ती पूर्व मध्य बंगाल की खाड़ी के ऊपर कम दबाव का क्षेत्र बनने की संभावना है। अगले 72 घंटों में इसके चक्रवाती तूफान के रूप में तेज होने की संभावना है। दिनांक 26 मई की शाम के आसपास इसके उत्तर-पश्चिम की ओर बढ़ने तथा ओडिशा-पश्चिम बंगाल तटों तक पहुंचने की भविष्यवाणी की गई है। चक्रवात के रूप में विकसित होने के बाद इसका नाम 'यास' होगा।
भारतीय तटरक्षक  ने पूर्वी तट पर व्यापक पूर्व उपाय शुरू किए हैं और तट पर, पानी के भीतर व विमानन इकाइयां हाई अलर्ट पर हैं। बंगाल की खाड़ी में मौसम के मिजाज़ पर बारीकी से नजर रखी जा रही है तथा तमिलनाडु, पुडुचेरी, आंध्र प्रदेश, ओडिशा, पश्चिम बंगाल के साथ-साथ अंडमान एवं निकोबार द्वीपों में भारतीय तटरक्षक के रिमोट ऑपरेटिंग स्टेशन्स नियमित अंतराल पर अंग्रेज़ी तथा क्षेत्रीय भाषाओं में मौसम सम्बंधी चेतावनी के संदेश एमएमबी रेडियो पर प्रसारित कर रहे हैं ताकि मर्चेंट जहाजों, मछली पकड़ने वाली नौकाओं, मत्स्य पालन सर्वेक्षण, वैज्ञानिक अनुसंधान जहाजों, तेल रिसाव, आवास नौकाओं, अपतटीय विकास क्षेत्रों  के लिए सपोर्ट जहाजों आदि को सचेत किया जा सके।
समुद्र किनारे लगे जहाजों को भी आश्रय लेने व सुरक्षा के आवश्यक उपाय करने की सलाह दी गई है। नवटेक्स चेतावनियां नियमित रूप से जारी की जा रही हैं और अंतर्राष्ट्रीय सुरक्षा तंत्र  को क्षेत्र में स्थित/गुजरने वाले वाले जहाजों को सचेत करने के लिए सक्रिय किया गया है। पत्तन प्राधिकरणों, तेल रिग ऑपरेटरों, नौवहन, मत्स्य पालन प्राधिकरणों और मछुआरा संघों को चक्रवात की संभावना के बारे में सूचित किया गया है और नौकाओं, जहाजों और निश्चित प्लेटफार्मों की सुरक्षा के लिए करीबी संपर्क और समन्वय बनाया जा रहा है।
हालांकि भारत के पूर्वी तट पर मछली पकड़ने पर प्रतिबंध लागू है, लेकिन समुद्र में तटरक्षक डॉर्नियर विमान और जहाज भी चक्रवात बनने की संभावना के बारे में समुद्र में सक्रिय मछुआरों को मौसम की चेतावनी प्रसारित कर रहे हैं और उन्हें सुरक्षा देने के लिए निकटतम बंदरगाह पर लौटने का निर्देश दे रहे हैं। आईसीजी ने संबंधित राज्य/केंद्र शासित प्रदेशों की सरकारों से भी अनुरोध किया है कि वे बंदरगाह में मौजूद मछुआरों और मछली पकड़ने वाली नौकाओं के प्रति संवेदनशील हो तथा बारीकी से संपर्क भी बनाए रखा जा रहा है।
इसके अलावा, इन्फ्लेटेबल बोट्स, लाइफ ब्वॉय और लाइफजैकेट के साथ कोस्ट गार्ड आपदा राहत टीमें  आपदा प्रतिक्रिया अभियान शुरू करने के लिए स्टैंडबाय पर हैं। मेडिकल टीमों तथा एंबुलेंस को भी फौरन तैनात करने के दृष्टिकोण से स्टैंडबाय पर रखा गया है।
युवा कार्यक्रम एवं खेल मंत्रालय
केंद्रीय मंत्री श्री अनुराग ठाकुर ने लेह-लद्दाख में दूसरे 'अल्टीमेट लद्दाख साइक्लिंग चैलेंज' को झंडी दिखाकर रवाना किया
आइए साइकिल चलाएं, हम स्वस्थ रहें और भारत को स्वस्थ रखें: श्री अनुराग ठाकुर
केंद्रीय सूचना एवं प्रसारण मंत्री श्री अनुराग ठाकुर ने 'आजादी का अमृत महोत्सव' और 'फिट इंडिया अभियान' के तहत दूसरे “अल्टीमेट लद्दाख साइक्लिंग चैलेंज” को झंडी दिखाकर रवाना किया।साइक्लिंग फेडरेशन ऑफ इंडिया के समन्वय से लद्दाख पुलिस द्वारा इस प्रतियोगिता का आयोजन किया गया है।
साइकिल चलाने की प्रतियोगिता को झंडी दिखाकर रवाना करते हुए मंत्री ने कहा कि प्रधानमंत्री श्री नरेन्द्र मोदी ने परिकल्पना, फिट इंडिया अभियान की प्रेरणाहै।यह कार्यक्रम देशवासियों में बेहतर स्वास्थ्य के प्रति जागरूकता को बढ़ावा देता है। मंत्री ने कहा कि वे समुद्र तल से 11000 फीट की ऊंचाई पर साइकिल चलाने की प्रतियोगिता में भाग लेने वाले लद्दाख के युवाओं के जोश को देखकर बहुत अच्छा महसूस कर रहे हैं। मंत्री ने साइकिल प्रतियोगिता को बढ़ावा देकर फिट इंडिया अभियान में योगदान देने के लिए लद्दाख के युवाओं की सराहना की।
केन्द्रीय मंत्री ने फिट इंडिया अभियान के तहत साइकिल चलाने की इस प्रतियोगिता को बढ़ावा देने के लिए लद्दाख पुलिस और एलएएचडीसी को भी बधाई दी।
फिट इंडिया अभियान को बढ़ावा देने में युवाओं की भूमिका पर जोर देते हुए श्री ठाकुर ने कहा, 'आइए साइकिल चलाएं, हम स्वस्थ रहें और भारत को स्वस्थ रखें। युवा स्वस्थ हैं, तो भारत स्वस्थ है।
केन्द्रीय मंत्री ने, सांसद श्री जामयांग सेरिंग नामग्याल और सीईसी,ताशी ग्यालसन के साथ साइकिल चलाने की इस प्रतियोगिता में भाग लिया।
उप राष्ट्रपति सचिवालय
सिखों के पराक्रम, प्रतिबद्धता और मानवता के प्रति उनके योगदान को सलाम करता हूं: उप-राष्ट्रपति
युवाओं को विकास प्रक्रिया में हिस्सा लेने के लिए प्रोत्साहित किया जाना चाहिए
‘प्रोमिनेंट सिख्स ऑफ इंडिया’ पुस्तक का विमोचन किया
(उप राष्ट्रपति श्री एम. वेंकैया नायडू ने कहा है कि वे सिख समुदाय के पराक्रम, प्रतिबद्धता और मानवता के प्रति उनकी सेवाओं को सलाम करते हैं। अविश्वास, पूर्वाग्रह और असहिष्णुता से भरे मौजूदा समय में ये गुण और भी ज्यादा महत्वपूर्ण हैं।
श्री नायडू ने आज नई दिल्ली में ‘प्रोमिनेंट सिख्स ऑफ इंडिया’ पुस्तक का विमोचन करने के अवसर पर उपस्थित लोगों को संबोधित करते हुए कहा कि इस पुस्तक में समाज के विभिन्न क्षेत्रों से जुड़े 50 जाने-माने सिखों की उपलब्धियों पर प्रकाश डाला गया है। यह पुस्तक सिख धर्म के प्रवर्तक श्री गुरूनानक देव जी को सच्ची श्रद्धांजलि है। प्रभलीन सिंह द्वारा लिखी गई यह पुस्तक पंजाब विश्वविद्यालय की ओर से प्रकाशित की गई है।
उप राष्ट्रपति ने कहा कि गुरूनानक जी ने जाति, धर्म और समुदाय में भेदभाव किए बिना निर्धनतम लोगों की सेवा कर देश के लिए बड़ा योगदान किया। उन्होंने एक ऐसे समाज की नींव रखी जिसका मुख्य कर्तव्य लोगों की सेवा और राष्ट्र निर्माण में योगदान करना है। उन्होंने कहा कि जब भी जरूरत पड़ी सिख हमेशा देश रक्षा के लिए आगे आए।
उप राष्ट्रपति ने कहा कि दुनिया की प्रमुख अर्थव्यवस्थाओं की तुलना में भारतीय अर्थव्यवस्था ज्यादा तेज गति से प्रगति कर रही है। उन्होंने प्रगति के रास्ते में आ रही चुनौतियों से निपटने के लिए एकजुट प्रयास का आह्वान किया। श्री नायडू ने कहा कि हमें चुनौतियों को अवसरों में बदलना होगा और प्रगति की रफ्तार बनाए रखने के लिए प्रभावी कदम उठाने होंगे। उप राष्ट्रपति ने कहा कि देश की 65 प्रतिशत युवा आबादी बदलाव का सशक्त माध्यम बनते हुए देश को नई उंचाइयों पर ले जाने का काम कर सकती है।
श्री नायडू ने कहा कि युवाओं को इतिहास में अपनी छाप छोड़ने वाले महान नेताओं के जीवन और उपलब्धियों से प्रेरणा लेनी चाहिए। यह हमारा कर्तव्य बनता है कि हम युवाओं को राष्ट्र निर्माण के कार्यों से जुड़ने और प्रगति में योगदान के लिए प्रेरित करें।
उप राष्ट्रपति ने युवाओं में रोजगारपरक कौशल विकसित करने की आवश्यकता पर बल देते हुए कहा कि इस तरह युवाओं को उनकी ताकत का एहसास कराया जाना चाहिए। उन्होंने कहा कि इस तरह के प्रयास युवाओं में आत्मविश्वास पैदा करते हैं और उन्हें देश में सुधार प्रक्रिया का बेहतर उपयोग करते हुए विकास प्रक्रिया में भागीदार बनने के लिए प्रोत्साहित करते हैं। उन्होंने कहा ‘हमारे युवाओं को ऐसी दिशा तय करनी चाहिए जहां वे नौकरी पाने वाले नहीं बल्कि नौकरी देने वाले बन सकें।